**Kartlegging av fakultetenes omfang av internasjonale vitnemål i rekrutteringsarbeidet og rutiner med håndtering av internasjonale vitnemål**

I forbindelse med organisasjonsutviklingsprosjektet ved UiB har vår arbeidsgruppe «Kvalitet i internasjonal rekruttering – validering av vitnemål» blitt opprettet i oktober.

Kvalitetssikring av vitnemål er en viktig oppgave i opptak og rekruttering til både studier og stillinger ved UiB. I forprosjektet til organisasjonsutviklingsprosjektet ga et flertall av fakultetene uttrykk for et ønske om en sentraladministrativ tjeneste for å sikre tilstrekkelig kompetanse, unngå sårbarhet og utnytte mulige stordriftsfordeler i valideringsarbeidet. Vår arbeidsgruppe skal innen slutten av februar 2015 komme med et forslag til hvordan slike tjenester bør organiseres for å sikre effektivt arbeid på høyt kvalitetsnivå. Arbeidsgruppens mandat står på prosjektets nettside[[1]](#footnote-1).

For å kunne utføre vår oppgave til universitetets og fakultetenes beste, ber vi med dette om litt hjelp fra fakultetene, Universitetsbiblioteket og Museet. Vi ønsker å få en oversikt over omfanget av valideringsarbeidet som gjøres på fakultetene, biblioteket og museet, og hvilke saksbehandlingsrutiner som finnes.

Arbeidsgruppen har derfor utarbeidet vedlagte spørreskjema og vi ber fakultetene å svare på kartleggingen **innen onsdag 17. desember**. Svaret sendes til arbeidsgruppens sekretær [Ingrid.Solhoy@mnfa.uib.no](mailto:Ingrid.Solhoy@mnfa.uib.no)

Kartleggingen omfatter både studie- og personaladministrasjon. For Universitetsbiblioteket og Museet er kun spørsmål om personaladministrasjon relevante. Formålet med undersøkelsen er å få fram anslagsvise tall for å vurdere saksomfanget på UiB, og det er derfor ikke nødvendig å bruke for mye tid på å framskaffe detaljerte tall, dersom disse ikke finnes fra før. Bruk fortrinnsvis tall og betraktninger fra kalenderåret 2013. Bruk gjerne tall som tidligere er rapportert i andre sammenhenger (EU-rapport, DBH, o.l.).

Dette er ikke en statistisk undersøkelse. Vi er kun interessert i å få et mest mulig realistisk overblikk over saksmengden, sakstyper og utfordringene som fakultetene har med denne typen saker. Skriv derfor gjerne utfyllende merknader og kommentarer som ikke dekkes av spørsmålene i undersøkelsen. Svarene deres vil danne et viktig grunnlag for våre anbefalinger til styringsgruppen når det gjelder saksbehandlingsflyt, ansvars- og arbeidsdeling, og ikke minst kompetansebehov ved UiB.

Med vennlig hilsen

Elisabeth M. Lysebo

Administrasjonssjef - Institutt for biologi

Leder for arbeidsgruppen

Ingrid W. Solhøy

Seniorkonsulent – Det matematisk-naturvitenskapelig fakultet

Sekretær for arbeidsgruppen

**Kartlegging av fakultetenes omfang av internasjonale vitnemål i rekrutteringsarbeidet og rutiner med håndtering av internasjonale vitnemål**

Spørreskjema:

1. **Omfang**

Omtrent hvor mange personer med utenlandsk høyere utdanning får opptak på gradsstudier og ansettes årlig ved fakultetet?

1. Studenter (bachelor, master)
2. Phd-stipendiater
   1. Anslagsvis antall
   2. Er NOKUT-vurdering et krav?
   3. Vurderes kun innstilte søkere?
3. Ansatte (vitenskapelige, administrativ, teknisk)
   1. Anslagsvis antall
   2. Er NOKUT-vurdering et krav?
   3. Vurderes kun innstilte søkere?
4. Andre?

Omtrent hvor mange saker har fakultetet årlig hvor det er behov for å sjekke utenlandsk doktorgrad (f.eks. for ansettelse i vitenskapelig stilling)?

***Utfyllende merknader:***

1. **Sakstyper**

Hva slags type valideringsoppgaver utføres ved fakultetet ifm opptak og ansettelser (se bort fra faglige vurderinger som gjøres av fagmiljøene)?

1. Kontroll (ekthet)?
2. Kvalitetssikring (omfang og nivå av grads- og studiesystem, karaktersystem)?

I forbindelse med hvilke saker utføres dette?

1. Utdanning
   1. Gradsopptak
   2. Registrering av utveksling
   3. Innpassing av ekstern internasjonal utdanning (utenom utveksling)
2. Forskerutdanning
3. Ansettelser
   1. Vitenskapelig
   2. Administrativ, teknisk

***Utfyllende merknader:***

1. **Rutiner**

Skildre kort fakultetets rutiner for sjekk av utdanningsbakgrunn og kontroll av utdanningsdokumenter (kontroll og kvalitetssikring). Legg gjerne ved rutinebeskrivelser om dette finnes.

1. Hvilke funksjoner/stillinger utfører ulike valideringsoppgaver? Anslagsvis hvor mange årsverk?
2. Hvilke digitale hjelpemiddel (databaser, nettsider, o.l.) bruker fakultetet i valideringsarbeidet?
3. **Kompetanse**

Hvilken kompetanse til dette arbeidet finnes på fakultetet? Hvilket kompetansebehov har fakultetet?

Brukes interne ressurser og kompetanse på validering av utenlandsk utdanning på tvers av saksfelt (utdanning/forskerutdanning/ansettelse)?

1. **Organisering**

Har fakultetet innspill til hvordan arbeidet med validering bør organiseres ved UiB?

1. Bakgrunn og mandat: <http://www.uib.no/ouprosjekt/81419/kvalitet-i-internasjonal-rekruttering-–-validering-av-vitnemål> [↑](#footnote-ref-1)